ทางแยกต่างระดับบางปะกง

ทางแยกต่างระดับบางปะกง เป็นทางแยกต่างระดับในพื้นที่ตำบลท่าสะอ้าน อำเภอบางปะกง จังหวัดฉะเชิงเทรา เป็นจุดตัดระหว่างถนนสิริโสธร และทางหลวงพิเศษหมายเลข 7 

 รูปแบบของทางแยกต่างระดับ 

 สะพานข้ามทางหลวงของทางหลวงพิเศษหมายเลข 7 ในแนวกรุงเทพมหานคร−บ้านฉาง ทั้งสองทิศทาง
 ถนนระดับดินของทางหลวงพิเศษหมายเลข 7 ในแนวกรุงเทพมหานคร−บ้านฉางทั้งสองทิศทาง มีทางแยกออกทางซ้ายผ่านด่านเก็บค่าผ่านทางและมุ่งไปยังถนนสิริโสธร ทั้งทิศทางมุ่งหน้าอำเภอบางปะกง และฉะเชิงเทรา
 ถนนระดับดินของถนนสิริโสธร ทิศทางมุ่งหน้าฉะเชิงเทรา มีทางเลี้ยวซ้ายไปยังทางหลวงพิเศษหมายเลข 7 ทิศทางมุ่งหน้ากรุงเทพมหานคร และรอสัญญาณไฟจราจรเลี้ยวขวามุ่งหน้าชลบุรี
 ถนนระดับดินของถนนสิริโสธร ทิศทางมุ่งหน้าบางปะกง มีทางเลี้ยวไปยังทางหลวงพิเศษหมายเลข 7 ทิศทางมุ่งหน้าชลบุรี และลอดใต้สะพานเลี้ยวซ้ายมุ่งหน้ากรุงเทพมหานคร
 ถนนระดับดินผ่านตลอดของถนนทุกสายเมื่อเลี้ยวซ้ายไปเข้าถนนที่อยู่ติดกัน

 สิ่งอำนวยความสะดวก 
บริเวณทางแยกต่างระดับบางปะกง แต่เดิมไม่มีการตั้งด่านเก็บค่าผ่านทาง จนกระทั่งกรมทางหลวงได้ปรับการเก็บค่าบริการจากเดิมเป็นแบบเหมาจ่าย เป็นการเก็บค่าผ่านทางตามระยะทางจริงและเป็นระบบการเก็บค่าผ่านทางแบบปิด และเริ่มเก็บค่าผ่านทางบริเวณด่านเก็บค่าผ่านทางที่ทางต่างระดับบางปะกงตั้งแต่วันที่ 4 มกราคม พ.ศ. 2557

นอกจากนี้ กรมทางหลวงยังมีแผนที่จะก่อสร้างสถานที่บริการทางหลวงบางปะกงแห่งใหม่ ช่วงกิโลเมตรที่ 47+000 ซึ่งตั้งอยู่ในพื้นที่ของทางแยกต่างระดับบางปะกง

 อ้างอิง 

บางปะกง
บางปะกง
หมวดหมู่:อำเภอบางปะกง